section_heading: Povijest
paragraph_text: Po dolasku, između sedmog i desetog stoljeća, Hrvati su postupno asimilirali domaće stanovništvo. U to se vrijeme pojavljuju i prvi zapisi o otoku. Najstariji navodi Konstantin Porfirogenet oko 950. godine. Pod nazivom Melata spominje se 1073., 1151., 1195., 1381. itd. Zapuntel se prvi put spominje 1450. kao luka Sanpontello, a Brgulje se prvi put spominju 1527. kad je izvršen prvi mletački popis stanovništva.